**Vnútorný predpis č. 1/2024**

**Volebný poriadok pre voľby do rady školy 2024 v základnej škole, Ul. karpatská 803/11, Svidník**

**Čl. I**

**Všeobecné ustanovenia**

1. Tento volebný poriadok sa vydáva pre účely voľby členov do rady školy.
2. Voľby do rady školy vyhlasuje zriaďovateľ v súlade s Vyhláškou Ministerstva školstva SR č. 291/2004 z 15. apríla 2004 v znení neskorších predpisov, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.

**Čl. II**

**Priebeh volieb**

1. Riaditeľ školy zverejní na verejne prístupnom mieste v škole, na webovom sídle školy, prostredníctvom EduPage, e-mailovou komunikáciou s pedagogickými a nepedagogickými zamestnancami, rodičmi oznam o uskutočnení volieb a výzvu na podávanie návrhov na kandidátov do volieb rady školy. Oznam o dátume a mieste konania volieb, výzva na podávanie návrhov na kandidátov, ako aj volebný poriadok musia byť zverejnené najneskôr 5 dní pred začiatkom volieb.
2. Voľby sú všeobecné, rovné a tajné.
3. Voľby sa uskutočnia:
   1. pre zástupcov pedagogických zamestnancov 23.01.2024 13:30 hod.
   2. pre zástupcov nepedagogických zamestnancov 23.01.2024 11:00 hod.
   3. pre zástupcov rodičov 17.01.2024 16:30 hod.

v priestoroch Základnej školy Ul. karpatská 803/11, Svidník.

1. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, zriaďovateľom poverený zástupca školy vyhlási po pol hodine od začiatku konania volieb opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov.
2. Rada školy má **11 členov** a pozostáva z nasledujúcich zástupcov:
3. dvaja zvolení zástupcovia pedagogických zamestnancov školy,
4. jeden zvolený zástupca nepedagogických zamestnancov školy,
5. štyria zvolení zástupcovia rodičov detí základnej školy,
6. štyria delegovaní zástupcovia zriaďovateľa.
7. Oprávnenými voličmi pre voľbu členov podľa Vyhlášky MŠVVaŠ SR č. 291/2004 Z.z. odsekov 3 písm. a),b), sú zamestnanci školy, ktorí majú so školou uzatvorenú pracovnú zmluvu, sú teda ku dňu konania volieb v pracovnom pomere.
8. Oprávnenými voličmi pre voľbu členov podľa Vyhlášky MŠVVaŠ SR č. 291/2004 Z.z. odsekov 3 písm. c), sú rodičia žiakov školy.
9. Voľby do rady školy zástupcov podľa Vyhlášky MŠVVaŠ SR č. 291/2004 Z.z. ods. 3 písm. a) b) a c) môže uskutočniť riaditeľka školy na pokyn zriaďovateľa tak, že zvolá obvyklým spôsobom pedagogických zamestnancov a osobitne nepedagogických zamestnancov školy. Voľby do rady školy zástupcov podľa ods. 3 písm. c) sa môžu uskutočniť v rámci triednych aktívov.
10. Voľby do rady školy riadia volebné komisie pre každú kategóriu volieb zvlášť, ktorú ustanovuje riaditeľka školy. Každá volebná komisia príslušnej kategórie volieb je zložená najmenej z troch členov. Volebná komisia si zvolí svojho predsedu. Členom volebnej komisie za príslušnú časť voličov môže byť iba ten, kto súhlasí so svojím členstvom vo volebnej komisii. Žiadny člen volebnej komisie nemôže kandidovať vo voľbách, ktoré riadi.
11. Členom volebnej komisie je spravidla jeden zástupca vedenia školy. Ostatní členovia sú zástupcovia skupiny oprávnených voličov, ktorá volí. Členom volebnej komisie pre členov do rady školy za pedagogických zamestnancov sú pedagogickí alebo nepedagogickí zamestnanci školy. Súčasťou volebnej komisie môže byť riaditeľka školy a jej zástupca. Členom volebnej komisie pre členov do rady školy za rodičov sú obvykle rodičia žiakov školy a zástupca riaditeľa školy.
12. Riaditeľka školy v spolupráci s volebnou komisiou pred voľbami zabezpečí vyhotovenia hlasovacích lístkov s vhodnými identifikačnými znakmi, napr. pečiatkou.
13. Predseda volebnej komisie za príslušnú časť voličov otvorí voľby a oboznámi voličov so spôsobom hlasovania a korektným označením voľby kandidáta. Pred vydaním hlasovacieho lístka voličovi zabezpečí jeho zapísanie do prezenčnej listiny (poradové číslo, meno a priezvisko, podpis). Pri voľbách zástupcov rodičov sú prípustné i viaceré prezenčné listiny, napr. podľa jednotlivých tried školy, pritom však pri voľbe zástupcu rodičov do rady školy môžu rodičia uplatniť len jeden hlas bez rozdielu počtu ich detí v škole. Riešenie sporných prípadov je v kompetencii volebnej komisie. Volebná komisia za príslušnú časť voličov zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb.
14. Po skončení volieb volebná komisia , ktorá uskutočňovala voľby za príslušnú časť voličov, spočíta odovzdané hlasovacie lístky a spočíta hlasy na platných hlasovacích lístkoch. Pri sčítaní hlasovacích lístkov sú prítomní len členovia volebnej komisie. Platné sú len tie hlasovacie lístky, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku. Poškodený hlasovací lístok (roztrhnutý, popísaný, pokreslený...), ktorý spĺňa ostatné podmienky, je právoplatný. Hlasovací lístok je neplatný, ak je kandidát označený iným spôsobom ako zakrúžkovaním alebo je zakrúžkovaný vyšší ako stanovený počet kandidátov.
15. Volebná komisia vyhotoví zápisnice z volieb do rady školy v každej skupine voličov, ktorá volí svojich zástupcov do rady školy, ktorú podpíšu všetci členovia volebnej komisie a overí ju riaditeľka školy. Súčasťou každej zápisnice sú prezenčné listiny voličov, súhlas kandidátov s kandidatúrou vo voľbách a platné hlasovacie lístky.
16. Zápisnica vyhotovená volebnou komisiou obsahuje aspoň nasledujúce skutočnosti

* označenie volieb,
* termín konania volieb,
* počet oprávnených voličov,
* počet zúčastnených voličov,
* zoznam všetkých navrhnutých kandidátov s uvedením počtu platných hlasov, ktoré získali,
* zoznam zvolených členov do rady školy.

1. Volebná komisia vyhlási a zverejní výsledky volieb publikovaním do priestorov školy a na webovom sídle školy a odovzdá zápisnice riaditeľke školy. Zápisnice tvoria prílohu zápisnice z ustanovujúcej schôdze rady školy. Zápisnice v jednom exemplári budú archivované v škole po celé funkčné obdobie rady školy spolu s hlasovacími lístkami.

**Čl. III**

**Voľby zástupcov pedagogických zamestnancov**

1. Voľby zástupcov pedagogických zamestnancov zabezpečí riaditeľka školy v spolupráci s volebnou komisiou.
2. Volebný lístok obsahuje v abecednom poradí očíslovaný zoznam všetkých pedagogických zamestnancov školy, ktorí volebnej komisii deň vopred neoznámia svoj nesúhlas s kandidatúrou.
3. Každý volič – pedagogický zamestnanec, môže na volebnom lístku vyznačiť zakrúžkovaním poradového čísla najviac 2 kandidátov pedagogických zamestnancov školy uvedených na volebnom lístku.
4. Platný je ten volebný lístok, na ktorom je zakrúžkovaný určený alebo nižší počet kandidátov. Volebný lístok ktorý je inak upravený, je neplatný.
5. Členom rady školy za pedagogických zamestnancov sa stávajú dvaja kandidáti s najvyšším počtom získaných hlasov. V prípade rovnakého počtu hlasov druhého, tretieho a ďalších v poradí sa o členstve v rade školy rozhodne žrebovaním.
6. Priebeh volieb:

Riaditeľka školy zvolá obvyklým spôsobom pedagogických pracovníkov školy. Pedagogickí pracovníci svojím podpisom na prezenčnej listine z volieb do rady školy potvrdia svoju prítomnosť a dostanú hlasovací lístok. Následne mandátová komisia, ktorú pred voľbami vymenovala riaditeľka školy na základe prezenčnej listiny, zistí, či je prítomná nadpolovičná väčšina voličov a vyhlási či sa môžu voľby uskutočniť. Po predstavení kandidátov volebná komisia oboznámi oprávnených voličov so spôsobom hlasovania a vyzve voličov aby uskutočnili volebný akt. Zakrúžkovaním vopred určeného počtu kandidátov a vhodili svoj hlasovací lístok do pripravenej urny. Po uskutočnení volebného aktu všetkými prítomnými oprávnenými voličmi sa volebná

komisia odoberie a sčíta hlasovacie lístky, hlasy na hlasovacích lístkoch, vyhodnotí priebeh volieb, vyhlási výsledky a napíše zápisnicu.

**Čl. IV**

**Voľby zástupcu nepedagogických zamestnancov**

1. Voľby zástupcov nepedagogických zamestnancov zabezpečí riaditeľka školy v spolupráci s volebnou komisiou.
2. Volebný lístok obsahuje v abecednom poradí očíslovaný zoznam všetkých nepedagogických zamestnancov školy, ktorí volebnej komisii neoznámia svoj nesúhlas s kandidatúrou.
3. Každý volič – nepedagogický zamestnanec, môže na volebnom lístku vyznačiť zakrúžkovaním poradového čísla najviac jedného kandidáta uvedeného na volebnom lístku. Volebný lístok, ktorý je inak upravený, je neplatný.

1. Členom rady školy sa stáva kandidát s najvyšším počtom získaných hlasov. V prípade rovnakého počtu hlasov prvého, druhého a ďalších v poradí sa o členstve v rade školy rozhodne žrebovaním.
2. Priebeh volieb zástupcov do rady školy za nepedagogických zamestnancov je identický s priebehom voľby zástupcov do rady školy za pedagogických zamestnancov.

**Čl. V**

**Voľby zástupcov rodičov**

1. Voľby zástupcov rodičov zabezpečí riaditeľka školy v spolupráci s volebnou komisiou.
2. Kandidáta na voleného člena rady školy môže po jeho súhlase navrhnúť ktorýkoľvek z voličov alebo môže sám oznámiť svoje rozhodnutie kandidovať do rady školy. Termín prijatia kandidátov do volieb do rady školy je do 12:00 hod. dňa 16.01.2024.
3. Volebná komisia prijíma návrhy na kandidátov, zostaví kandidátku, pripraví prezenčné listiny voličov, ktoré môžu byť viaceré, zostavené podľa jednotlivých tried školy, vyhotoví volebné lístky, ktoré budú obsahovať očíslovaný abecedný zoznam navrhnutých kandidátov a budú obsahovať dátum konania volieb. Skontroluje pripravenosť volieb a hlasovacej urny a zabezpečí transparentný priebeh volieb.
4. Volebný lístok obsahuje očíslovaný abecedný zoznam všetkých kandidátov s uvedenou triedou, ktorú dieťa kandidáta navštevuje.
5. Každý volič môže na volebnom lístku vyznačiť zakrúžkovaním ním vybraných poradových čísel najviac štyroch kandidátov za rodičov školy uvedených na volebnom lístku. Platný je ten volebný lístok, na ktorom je zakrúžkovaný určený alebo nižší počet kandidátov. Volebný lístok, ktorý je inak upravený, je neplatný.
6. Rodičia - voliči – si môžu uplatniť len jeden hlas bez rozdielu na počet detí v škole.
7. Priebeh volieb :

Na začiatku triednych aktívov triedny učiteľ vyzve rodičov aby počkali, pokým mandátová komisia zistí, či je prítomná nadpolovičná väčšina oprávnených voličov. Po vyhlásení mandátovej komisie (rozhlasom) o počte (nadpolovičnom počte) oprávnených voličov rodičia zrealizujú výber kandidátov vopred určeným spôsobom. Následne členovia volebnej komisie chodia po triedach a rodičia – oprávnení voliči – vhodia svoj hlasovací lístok do urny.

1. Po prejdení všetkých priestorov, kde sa realizovali voľby volebnou komisiou volebná komisia sčíta hlasy, zverejní výsledky a napíše zápisnicu.
2. Členmi rady školy sa stávajú prví štyria kandidáti podľa počtu získaných hlasov za rodičov žiakov školy. V prípade rovnakého počtu hlasov štvrtého, piateho a ďalších v poradí o zvolení za člena do rady školy za rodičov školy rozhodne žreb. Žrebovanie uskutoční volebná komisia v prítomnosti riaditeľky školy.

**Čl. VI**

**Ustanovujúce zasadnutie rady školy**

1. Ustanovujúce zasadnutie rady školy zabezpečí ich zriaďovateľ v spolupráci s riaditeľkou školy.
2. Na ustanovujúcom zasadnutí rady školy si členovia rady školy spomedzi seba zvolia predsedu.
3. Z ustanovujúceho zasadnutia rady školy sa vyhotoví zápisnica, ktorá obsahuje najmä opis priebehu a výsledky volieb do rady školy, mená a priezviská členov rady školy, meno a priezvisko zvoleného predsedu rady školy a ďalšie skutočnosti týkajúce sa zasadnutia.
4. Vyhotovenie zápisnice zabezpečí riaditeľka školy. Zápisnicu podpisuje predseda rady školy. Prílohou k zápisnici sú prezenčné listiny voličov a dokumentácia o voľbe a delegovaní členov do rady školy. Zápisnicu a prezenčné listiny v dvoch vyhotoveniach je povinný predseda rady školy zaslať zriaďovateľovi, a to najneskôr do troch dní od skončenia ustanovujúceho zasadnutia rady školy.
5. Rada školy je zriadená dňom podpísania zápisnice z ustanovujúceho zasadnutia Rady školy zriaďovateľom.
6. Predseda Rady školy po potvrdení zriadenia Rady školy zriaďovateľom zvolá zasadnutie Rady školy, ktoré sa bude zaoberať štatútom a plánom Rady školy.

**Čl. VII**

**Záverečné ustanovenia**

1. Tento Volebný poriadok je záväzný pre všetkých pedagogických, nepedagogických zamestnancov školy a rodičov.
2. S volebným poriadkom musia byť oboznámení všetci voliči.
3. Tento volebný poriadok bude dňom podpisu aj zverejnený obvyklom mieste v zborovni školy a na webovom sídle školy.
4. Tento volebný poriadok nadobúda účinnosť 10.01.2024

Mgr. Nadežda Fedorková

riaditeľka školy